7. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. Σ. 3308 της 17 Μαρτ./29 Ιουν.  1966 (ΦΕΚ Β' 399) Περί θέσεως εν ισχύϊ της υπ' αριθ. 1/66 αποφάσεως του Συμβουλίου Συνδέσεως Ελλάδος - Ευρωπαϊκής Οικονομικής Κοινότητος. Λαβόντες υπ' όψιν: 1)Τας διατάξεις του άρθρ. 8 του Ν.Δ. 4257/62 "περί κυρώσεως των αποτελεσμάτων των δασμολογικών διαπραγματεύσεων" και 2)τας διατάξεις του άρθρ. 8 της Συμφωνίας Συνδέσεως μεταξύ Ελλάδος και Ευρωπαϊκής Οικονομικής Κοινότητος, κυρωθείσης δια του Νόμ. 4226/62, αποφασίζομεν: Τίθεται εν ισχύϊ η υπ' αριθ. 1/1966 απόφασις του Συμβουλίου Συνδέσεως Ελλάδος - Ευρωπαϊκής Οικονομικής Κοινότητος έχουσα ούτω: "Το Συμβούλιον Συνδέσεως Λαβόν υπ' όψιν: Την Συμφωνίαν Συνδέσεως και δη το άρθρ. 8 παρ. 1. Σελ. 462      Ότι από της 1 Ιαν. 1966 και μέχρις ότου επέλθη νέα μείωσις των δασμών μεταξύ των Κρατών - Μελών της Κοινότητος, τα εμπορεύματα τα παραγόμενα εν Ελλάδι, υπό τους όρους τους προβλεπομένους υπό του άρθρ. 8 παρ. 1 της Συμφωνίας Συνδέσεως απολαμβάνουν γενικώς δασμολογικής μειώσεως 80%, εκτός των αγροτικών προϊόντων δια τα οποία, κατά το μέτρον καθ' ο δύνανται ταύτα να τύχουν του ευεργετήματος τούτου, η μείωσις ανέρχεται εις 60-65%. Ότι ενδείκνυται όπως το ποσοστόν των δασμών του Κοινού Δασμολογίου, το λαμβανόμενον υπ' όψιν προς υπολογισμόν της εισφοράς ταύτης και το οποίον είναι όμοιον προς το ποσοστόν το καθοριζόμενον δια τα εμπορεύματα τα παραγόμενα υπό όρους αναλόγους προς τους προβλεπομένους εις το άρθρ. 8 παρ. 1 της Συμφωνίας Συνδέσεως και ανταλλασσόμενα μεταξύ των κρατών-μελών, ορισθή εις 75%. Ότι δια τα προϊόντα τα υπαγόμενα εις την Ευρωπαϊκήν Κοινότητα Άνθρακος και Χάλυβος δεν υφίσταται κοινόν δασμολόγιον. Αποφασίζει: Άρθρ.1.-Από 15 Μαρτ. 1966 και μέχρι νέας αποφάσεως του Συμβουλίου Συνδέσεως το ποσοστόν των δασμών του Κοινού Δασμολογίου, το οποίον δέον να λαμβάνηται υπ' όψιν δια τον καθορισμόν του ύψους της εισφοράς της προβλεπομένης υπό του άρθρ. 8 παρ. 1 της Συμφωνίας Συνδέσεως, ορίζεται εις 75% δια τα εμπορεύματα τα παραγόμενα εν Ελλάδι. Όσον αφορά τα εμπορεύματα δια την παραγωγήν των οποίων εχρησιμοποιήθησαν προϊόντα, υπαγόμενα εις την Ευρωπαϊκήν Κοινότητα Άνθρακος και Χάλυβος, το ανωτέρω ποσοστόν υπολογίζεται επί του υψηλοτέρου δασμού των εν ισχύϊ  Τελωνειακών Δασμολογίων εις τα Κράτη-Μέλη της Κοινότητος δια τα προϊόντα τα υπαγόμενα εις την Κοινότητα Άνθρακος και Χάλυβος και τα οποία χρησιμοποιούνται δια την παραγωγήν των εν λόγω εμπορευμάτων. Άρθρ.2.-Η εφαρμογή των διατάξεων του άρθρ. 2 της αποφάσεως του Συμβουλίου Συνδέσεως υπ' αριθ. 5/65 δεν θίγεται δια της παρούσης αποφάσεως". Εγένετο εν Βρυξέλλαις την 18ην Φεβρ. 1966. Η παρούσα δημοσιευθήτω δια της Εφημερίδος της Κυβερνήσεως. 40.Δ.β.7 Ευρωπαϊκή Οικονομική Κοινότητα- Ευρωπαϊκή Ένωση 